CELEX: 62005CJ0226
Language: et
Date: 2006-10-05 00:00:00
Title: Euroopa Kohtu otsus (viies koda), 5. oktoober 2006. # Euroopa Ühenduste Komisjon versus Austria Vabariik. # Liikmesriigi kohustuste rikkumine - Direktiiv 96/82/EÜ - Ohtlike ainetega seotud suurõnnetuste oht - Ettenähtud tähtaja jooksul üle võtmata jätmine. # Kohtuasi C-226/05.

Euroopa Kohtu (viies koda) 5. oktoobri 2006. aasta otsus – komisjon vs. Austria
      (kohtuasi C-226/05)
      Liikmesriigi kohustuste rikkumine – Direktiiv 96/82/EÜ – Ohtlike ainetega seotud suurõnnetuste oht – Ettenähtud tähtaja jooksul üle võtmata jätmine
      Liikmesriigi kohustuste rikkumise hagi – Põhjendatuse kontrollimine Euroopa Kohtu poolt – Arvesse võetav olukord – Olukord põhjendatud arvamuses määratud tähtaja lõpul (EÜ artikkel 226) (vt punkt 7)
      Ese 
      
         
               Liikmesriigi kohustuste rikkumine – Nõukogu 9. detsembri 1996. aasta direktiivi 96/82/EÜ ohtlike ainetega seotud suurõnnetuste
                  ohu ohjeldamise kohta (EÜT L 10, lk 13; ELT eriväljaanne 05/02, lk 410) artikli 8 lõike 2 punkti b, artiklite 11 ja 12 ning
                  artikli 24 lõike 1 puudulik ülevõtmine.
               
            Resolutiivosa 
      1)         Kuna Austria Vabariik ei ole ettenähtud tähtaja jooksul üle võtnud:
      –        nõukogu 9. detsembri 1996. aasta direktiivi 96/82/EÜ ohtlike ainetega seotud suurõnnetuste ohu ohjeldamise kohta sätteid siseriiklikusse
         laskemoona ja lõhkeainete seadusesse ega Salzburgi liidumaa elektrimajanduse seadusesse,
      
      –        direktiivi 96/82 artiklit 11 Salzburgi, Steiermarki ja Tirooli liidumaal,
      –        direktiivi 96/82 artiklit 12 Ülem-Austria liidumaal,
      –        direktiivi 96/82 artikli 8 lõike 2 punkti b Ülem-Austria, Salzburgi ja Tirooli liidumaal, 
      siis on Austria Vabariik rikkunud sellest direktiivist tulenevaid kohustusi.
      2)         Mõista kohtukulud välja Austria Vabariigilt.